En nadat Hy hom afgesit het, het Hy Dawid vir hulle verhef as koning, van wie Hy ook gesê en getuig het: Ek het Dawid, die seun van Isai, gevind, 'n man na my hart, wat al my welbehae sal doen. (AFR1953)
Maar nou sal jou (Saul se) koningskap nie bestaan nie. Die HERE het vir Hom 'n man na sy hart gesoek; en die HERE het hom as vors oor sy volk aangestel, omdat jy nie gehou het wat die HERE jou beveel het nie. (AFR1953)
Ons kyk veral na sy gesindheid en optrede teenoor die Here wanneer hy die keer wel sonde gedoen het.
Hierdie vermelding van waar die koning bly, is die inleiding tot die swartste tyd in sy geskiedenis.
Maar terselfdertyd ook die tyd waarin hy die diepste selfondersoek gedoen het en sy verhouding met God weer reggestel het!
Die verhaal gee duidelik die indruk dat Dawid hom nie baie oor hierdie oorlog bekommer het nie - en hom moontlik ook nie veel daaraan gesteur het nie, want hy sit in Jerusalem by die huis!
Dawid het sopas ‘n lekker lang middagslaap agter die rug - hy het letterlik geslaap tot die aand toe. Daarna het hy in in die koelte van die namiddag op sy paleis se dak gaan sit.
Die Bybel maak geen melding daarvan dat sy op enige stadium self die reg van die Here in die saak oorweeg het nie!